kardosdrur/scandi-wiki huggingface dataset:
Bredbøl

Bredbøl () er en landsby beliggende ved Skovkæråen 3 km vest for Sønder Brarup i det sydøstlige Angel i Sydslesvig. Administrativt hører landsbyen under Sønder Brarup Kommune i Slesvig-Flensborg kreds i den nordtyske delstat Slesvig-Holsten. Indtil marts 2018 var byen en selvstændig kommune. Kommunen omfattende ud over Store og Lille Bredbøl også Bilvad Bro (Billwattbrück), Bredbølgaard (Brebelhof), Bredbølskov (Brebelholz), Bredbølmose (Brebelmoor), Bredbølskel (Brebelscheide), Løjtgade (Loitstraße) og Vinkelholm (Winkelholm). I kirkelig henseende hører landsbyen til Sønder Brarup Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Bredbøl blev første gang nævnt i Kong Valdemars jordebog 1231 som Brethæbøl. Stednavnet er sammensat af brede og -bøl. Landbsyen bestod i 1900-tallet af 13 kådnersted, hvoraf 11 hørte under Tøstrupgård. I 1799 fik landsbyen en skole. I årene 1908 til 1969 var der et mejeri i Bredbøl. Landsbyen har udviklet sig til et næsten rent boligområde.

Litteratur 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873

Eksterne henvisninger

Noter 

Byer i Angel
Byer i Kreis Slesvig-Flensborg
Kommuner i Slesvig-Holsten
Byer i Slesvig-Holsten
Émile Friant

Émile Friant (født 16. april 1863 i Dieuze, død 6. september 1932 i Paris) var en fransk maler. 

Mange af Friants malerier blev udstillet på Salonen i Paris. Han var professor i kunst ved École des Beaux-Arts og var medlem af Institut de France. I 1931 modtog han den franske Æreslegion. 

Friant døde pludseligt i Paris i 1932.

Malerier 
Selvportrætter

Øvrige værker

Noter og eksterne henvisninger 

Malere fra Frankrig
Kommandører af Æreslegionen
Modtagere af Prix de Rome for maleri
Franskmænd i 1800-tallet
Franskmænd i 1900-tallet
Julian Edelman

Julian Edelman (født 22. maj 1986) er en amerikansk fodbold-spiller, der er wide receiver for New England Patriots i NFL. Han blev draftet i 7. runde af NFL-draften i 2009. Han spillede college football hos Kent State hvor han var quarterback.

Unge år 
Edelman blev født i Redwood City, Californien. Han var quarterback for Woodside High School. Som senior i 2004 ledte han sit hold til en 13-0-sæson. I sin high school-karriere opnåede han at kaste for 2237 yards og 29 touchdowns og løbe for 964 yards og 13 touchdowns.

College-karriere 
Edelmans første college-år forgik på College of San Mateo før han blev sendt til Kent State University. Edelman var i startopstillingen alle de tre år, han gik på Kent State. Som freshman hos San Mateo var han back-up.

NFL-karriere 
Julian Edelman blev valgt i 7. runde af NFL's draft i 2009 med pick nummer 232 af New England Patriots.
Hos Patriots ville Edelman ikke blive brugt som quarterback, selvom det var den position han havde spillet i mange år. Patriots omskolede ham til wide reciver.

I sit første år hos Patriots greb Edelman i den regulære sæson 37 bolde for 359 yards og et enkelt touchdown. I playoffs deltog Patriots kun i en kamp, som resulterede i et nederlag til Baltimore Ravens og gik derfor ikke videre i slutspillet. I den kamp var Patriots' wide reciver Wes Welker ude for resten af sæsonen med en alvorlig knæskade, derfor rykkede Edelman ind og tog hans plads i kampen. I kampen greb Edelman 6 bolde for 44 yards og 2 touchdowns.

Eksterne henvisninger 

 

Amerikansk fodbold-spillere fra Californien
Amerikansk fodbold-spillere fra New England Patriots
Amerikansk fodbold-wide receivers
Amerikansk fodbold-quarterbacks
Tsutomu Yamaguchi

Tsutomu Yamaguchi (16. marts 1916 – 4. januar 2010) var en japansk overlevende fra Atombomberne over Hiroshima og Nagasaki.

Tsutomu Yamaguchi var til stedet under atom angrebet i Hiroshima. I 1957 blev han anerkendt som en hibakusha (eksplosionsramt person) efter bombningen af Nagasaki, men det var ikke før 24. marts 2009 at regeringen i Japan officielt anerkendte hans tilstedeværelse i Hiroshima tre dage tidligere. Yamaguchi er den eneste person som officielt er anerkendt af regeringen i Japan som en overlevende efter begge atombomberne. Han døde af mavekræft i begyndelsen af januar 2010.

Aktivister fra Japan
Personer fra Japan
Personer i 2. verdenskrig
Vallentuna

Vallentuna er en svensk by i Stockholms län. Byen har et befolkningstal på 26.500 (2005) og er forstad til Stockholm.

Byområdet opstod langs Roslagsbanen, hvor et mindre byområde i den sydlige del af Vallentuna kommune og den nordlige del af Täby kommune efterhånden voksede sammen.

Boligområder 
 Bällsta
 Bällstalund
 Karlberg
 Kragstalund
 Ormsta
 Rickeby
 Södra Haga
 Sörgården og Norrgården
 Uthamra
 Åby
 Vallentuna centrum
 Bällstaberg
 Snapptuna
 Ekeby
 Västanberga
 Rosengården
 Nyby

Skoler i kommunen 
 Bällstabergsskolan
 Ekebyskolan
 Gustav Vasaskolan
 Hammarbacksskolan
 Hjälmstaskolan
 Karlbergsskolan
 Karbyskolan
 Kårstaskolan
 Lovisedalsskolan
 Ormstaskolan
 Tunaskolan
 Vallentuna Friskola
 Vallentuna Vittra

Gymnasier:

 Vallentuna Gymnasium

Byer i Stockholms län
Hyundai Getz

Hyundai Getz var en minibil fra den sydkoreanske bilfabrikant Hyundai Motor. Modellen kom på markedet i september 2002 som tre- og femdørs hatchback med tre forskellige benzinmotorer og udstyrsvarianter. I foråret 2003 blev programmet udvidet med en 1,5-liters dieselmotor fra Kia.

Getz fik i november 2005 et facelift, hvor optikken blev moderniseret i form af nye lygteenheder foran og bagpå og et nyt instrumentbræt, og motorerne blev forbedret.

I sensommeren 2006 kom Getz Cross. Modellen, som kun fandtes som femdørs, adskilte sig fra den almindelige Getz gennem et SUV-lignende udseende med øget frihøjde. På trods af dette havde bilen, ligesom alle andre Getz-modeller, kun forhjulstræk.

I Sydkorea og visse andre lande blev Getz solgt under navnet Hyundai Click. Fra 2006 til 2009 solgtes en venezuelansk søstermodel med navnet Dodge Brisa. I Japan hed modellen Hyundai TB (Think Basic).

Salget af Getz i Europa blev indstillet i starten af 2009. På visse markeder, herunder det sydkoreanske hjemmemarked, sælges modellen fortsat.

Placering i fabrikantens modelprogram 
I Hyundais modelprogram blev Getz introduceret som afløser for den 25 centimeter kortere mikrobil Atos, og var placeret under den lille mellemklassebil Hyundai Accent.

Efter at Atos, som i marts 2008 blev afløst af i10, ikke kunne fås fra 2002 til 2004, genintroducerede Hyundai Atos på det europæiske marked i 2004, efter at flere kunder havde efterspurgt en mindre model end Getz.

I slutningen af 2008 introducerede Hyundai serieversionen af Getz' efterfølger i20.

Teknik 
Hyundai brugte byggekasse-princippet til Getz, idet mange tekniske komponenter også blev brugt i andre biler fra koncernen (herunder også fra søstermærket Kia). Så alle motorerne bruges igen i Hyundai Atos/i10 (1,1 benzin), Hyundai Accent (1,4 benzin og 1,5 diesel) og Hyundai i30 (1,6 benzin).

Sikkerhed 
Getz var fra introduktionen i hele Europa standardudstyret med fire airbags (to front- og to sideairbags til fører og forsædepassager) og ABS. Efter faceliftet fås ESP som ekstraudstyr mod merpris.

I Euro NCAPs kollisionstest fik Hyundai Getz 25 point for personsikkerhed og fire ud af fem mulige stjerner. Dermed ligger den tæt på konkurrenter som f.eks. Peugeot 206 og Opel Corsa.

Tekniske specifikationer

Kilder 

 Hyundai Getz instruktionsbog, 9. september 2002
 Automobil Revue, katalog 2003−2008 (tysk/fransk)

Eksterne henvisninger 

Getz
Minibiler
Forhjulstrukne biler
Biler introduceret i 2002
Biler fra 2000'erne
Moselund

Moselund er en landsby i Engesvang Sogn i Ikast-Brande Kommune, der har navn efter gården Moselund. Gården er kendt tilbage til 1480-erne, hvor den hed Moslund. I 1483 arvede Henrik Persen Prip gården, som han sammen med Kærsgård og Hvinningdal i 1487 skænkede til bispedømmet ved Århus Domkirke. Efter reformationen blev gården krongods under Silkeborg Slot, der i 1664 blev overtaget af Christian Fischer, som dermed også blev ejer af Moselund. I 1873 ejedes den af en konsul Steenberg fra Randers, der startede en produktion af tørv til brændsel fra de store moseområder i den allerede da afvandede Bølling Sø. I 1877 blev jernbanen anlagt, med en holdeplads i Moselund, men alligevel gik Steenberg fallit i 1879. Tørvegravningen fortsatte, især omkring første og anden verdenskrig.
Efter krigen faldt forbruget af tørv til brændsel, men der var stadig en produktion af tørvestrøelse til gartnerier og haver frem til omkring 1970.

Bølling Sø blev genskabt i 2004 – 2005 og dens sydlige ende ligger lige øst for Moselund.

Eksterne kilder og henvisninger 
 J.P. Trap: Danmark, bd. 7 Viborg Amt, femte udgave 1962.

Bygninger, konstruktioner og anlæg i Ikast-Brande Kommune
Herregårde i Viborg Amt
Bahadur Shah 2.

Abu Zafar Sirajuddin Muhammad Bahadur Shah Zafar (Urdu: ابو ظفر سِراجُ الْدین محمد بُہادر شاہ ظفر),  Bahadur Shah eller Bahadur Shah 2. (født 24. oktober 1775, død 7. november 1862) var den sidste stormogul af Indien og det sidste overhoved af Timurid-dynastiet i perioden 1837-1857.

Eksterne henvisninger 

Stormoguler
Personer fra Indien
Dollerødmark

Dollerødmark () er en landsby i Sønder Brarup kommune i det nordlige Tyskland under Slesvig-Flensborg kreds i Slesvig-Holsten. Byen er beliggende cirka 8 kilometer vest for købstaden Kappel i det sydøstlige Angel i Sydslesvig. Den er navngivet efter Dollerød gods. Døllerød selv er en sammensætning af dal og -rød. Byen er stærkt landbrugspræget. I 1990'erne blev der oprettet flere vindkraftanlæg.

I marts 2018 blev den hidtil selvstændige kommune sammen med Bredbøl indlemmet i Sønderbrarup kommune . Den tidligere kommune omfattende ud over selve Dollerupmark bebyggelser Bedsted (Bedstedt), Dollerødskov (Dollrottholz), Dollerødvad (Dollrottwatt), Gaardvang (Gaarwang), Justrup, Krøgum (på tysk nu Oberland≈Overland, tidligere Krögum), Syvekjær (Syvekier) og Søndermark (Süderfeld).

Gården Krøgum/Overland er oprettet efter parcelleringen af Dollerød gods i 1789. På stedet blev der omkring 1800 bygget en af de første trefløjede gårde i Angel.

Byen lå dels i Sønder Brarup Sogn og dels i Ravnkær Sogn (Slis Herred), da området tilhørte Danmark.

Noter

Eksterne henvisninger 

Byer i Angel
Byer i Kreis Slesvig-Flensborg
Kommuner i Slesvig-Holsten
Byer i Slesvig-Holsten
Ulf Olsson

Ulf Håkan Olsson (19. december 1951 – 10. januar 2010), var en svensk morder dømt for at have dræbt den 10-årige Helén Nilsson og den 26-årige Jannica Ekblad i 1989.

Han boede fra 1990, året efter mordene, og frem til han blev arresteret den 24. juni 2004, i Vimmerby i Småland. 
Olsson blev på baggrund af en DNA-test i 2004, i 2005 dømt for de to mord begået i 1989. Selv hævdede han helt frem til sin død, at han var uskyldig. Han blev i retten dømt til behandling på en lukket psykiatrisk afdeling. 

Tidligt om morgenen den 10. januar 2010, blev Ulf Olsson fundet død i sin celle i Sundsvall, efter at have taget sit eget liv. Olsson havde tidligere på morgenen skrevet et afskedsbrev på sin blog, hvor han hævdede sin uskyld i sagen, i bloggen skrev han:"Det bedste for mig er simpelthen bare at dø, end at sidde her som en levende død. ()".

Efterforskningen var den næststørste i Sveriges historie, kun overgået af efterforskningen i 1986 efter mordet på statsminister Olof Palme.

Mordere fra Sverige
Personer der har myrdet børn
Personer der har begået selvmord
LMMS

LMMS (Linux MultiMedia Studio) er et open source computerprogram til integreret musikproduktion og kan fås til ikke bare Linux, men også til Mac OS X og Microsoft Windows operativ systemer. Musik kan produceres ved hjælp af de indbyggede synthesizere og små korte lydklip. Akustiske lyde som f.eks. vokal kan ikke optages direkte i programmet, men kan importeres som færdig lydfil.

LMMS har store muligheder, men det er en god ide at ofte gemme sine arbejdsfiler, da programmet stadig indeholder en del fejl, og tit går ned.

Eksterne henvisninger 

Audio video-relaterede programmer til Linux
Fri software
Musikprogrammer
Dinna Bjørn

Dinna Bjørn (født 14. februar 1947 i København) er en dansk balletdanser og koreograf.

Dinna Bjørn er datter af solodanser og balletmester, Niels Bjørn Larsen og pianist Elvi Henriksen. Hun optrådte fra hun var ni år på Pantomimeteatret i Tivoli, hvor hendes far også var leder. Først som 16-årig blev hun optaget på balletskolen ved Det Kongelige Teater.

Sit gennembrud som danser fik hun i 1971, hvor hun dansede partiet som Clara i Nøddeknækkeren. Denne rolle blev skabt specielt til hende af Flemming Flindt.
Dinna Bjørn har danset store roller i både det klassiske og det moderne repertoire. Men det er især som Bournonvilledanser, -instruktør og -pædagog, at hun har gjort sig bemærket i både Danmark og i udlandet og været stærkt medvirkende til at sprede kendskabet til Bournonvilletraditionen. Hun stoppede som danser i 1987.
 
Hun debuterede i 1971 som koreograf med balletten 8+1, hvortil hun selv havde komponeret musikken.

I perioden 1990-2001 var Dinna Bjørn balletmester ved Den Norske Nationalballet i Oslo.

Eksterne henvisninger 
 Dansk Kvindebiografisk Leksikon 

Koreografer fra Danmark
Ballerinaer fra Danmark
Personer i Dansk Kvindebiografisk Leksikon
Personer fra København
Balletmestre
Ballerinaer fra Danmark
Dansere fra Den Kongelige Ballet
Personer i Kraks Blå Bog
Dagens Mand

Dagens Mand er et datingprogram på TV2 med Pelle Hvenegaard som vært. Programmet går ud på at tyve piger dyster om at komme på date med "dagens mand". I nogle udsendelser er det homoseksuelle eller seniorer, der deltager. Eller også er det mænd, der er i panelet, der skal dyste om at komme på date med en kvinde. Programmet er baseret på det australske TV program .

Programmet lukkede i 2013. Inden da blev der brugt klip fra programmet adskillige gange i satireprogrammet Dybvaaaaad! med Tobias Dybvad.

I 2016 tog TV3 programmet op igen, og lavede en sæson med Mattias Hundebøll som vært.

Eksterne henvisninger 
 Udsendelsens hjemmeside 

Tv-programmer fra TV 2 Danmark
Danske tv-serier fra 2010'erne
Tv-underholdningsprogrammer fra Danmark
Godsforbindelsesbanen ved København

Godsforbindelsesbanen ved København er en jernbane, der forbinder fjerntogssporene på Vestbanen med Københavns Godsbanegård syd om Valby. Den blev åbnet i 1909, da godstrafikken til Godsbanegården blev omlagt fra banen via Valby.

Tidligere blev banen normalt kun benyttet af godstog. I ekstraordinære tilfælde var det dog muligt at anvende den til persontog fra Vestbanen, der derved ledtes uden om Valby Station og gennem godsbanegården til Københavns Hovedbanegård. Efter en ombygning bruges den siden december 2013 også på daglig basis til persontog fra/til Hovedbanegården som alternativ til strækningen via Valby. Formålet med ombygningen var at forøge kapacitet til/fra Hovedbanegården og Vestbanen.

Strækningen 

Banen forgrener sig fra fjerntogssporene ved en niveaufri udfletning øst for S-togs-stationen Hvidovre Station. Udfletningen betegnes Hvidovre Fjern Station og er en station i jernbaneteknisk forstand, men uden perroner eller passagerudveksling.

Næste station er Vigerslev Station, som er endnu en forgreningsstation – oprindelig imellem Vestbanen og Godsforbindelsesbanen. I 1930 blev Godsringbanen tilsluttet stationen, i 1998 kom forbindelsen til Øresundsbanen. Efter Øresundsforbindelsen åbning i 2000 blev Godsringbanen ombygget til S-banen Ringbanen. Der er er sporforbindelse imellem Ringbanen og Godsforbindelsesbanen imellem Vigerslev Allé og Ny Ellebjerg Stationer. I 2019 blev København-Ringsted-banen sluttet til stationen.

Ved Gammel Køge Landevej udgår forbindelsen fra Vigerslev Station til Øresundsbanen mod Sjællandsbroen, hvor den møder banen fra Hovedbanegården ved Kalvebod Station (en anden teknisk station) i en niveaufri udfletning.

Godsforbindelsesbanen har perroner på Ny Ellebjerg Station, så fjerntog kan standse her, og passagererne kan skifte til Ringbanen og Køge Bugt-banen. Godsforbindelsesbanen fortsætter under sidstnævnte fortsætter efter en kurve langs med den. Siden ombygningen i 2013 fortsætter strækningen fra det gamle endepunkt ud for Sydhavn Station til Hovedbanegården, hvor den hidtidige indgående spor til Øresundsbanen blev udgående spor til Godsforbindelsesbanen, mens de blev anlagt 2 nye spor til indgående tog. Den ombyggede bane giver også adgang til Centralværkstederne ved en station langs Enghavevej. Her skal der også være depotspor til brug ved sporarbejder.

Eksterne links 
 Nyt dobbeltspor mellem Hovedbanegården og Ny Ellebjerg – bane.dk

Se også 
 Jernbaneterrænet på Vesterbro
 Godsringbanen

Jernbanestrækninger i København
Borne (Sydslesvig)

Borne () er en landsby og kommune beliggende nord for Slien i landskabet Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder med nabokommunerne i Sønder Barup kommunefællesskab (Amt Süderbrarup). I kirkelig henseende hører kommunen under Borne Sogn. Sognet lå i den danske tid indtil 1864 i Slis Herred (Gottorp Amt, Sønderjylland).

Geografi 
Jordens beskaffenhed er lerholdig, der findes enge og mose. Til kommunen hører landsbyer og bebyggelser Albrovad (Allbrowatt), Bikum (Bicken), Bornæs eller Bognæs (Boknis), Bornemark, Bornemose (Boorenmoor), Bremsvad (Bremswatt), Egenæs (Ekenis), Egenæslund, Egenæsmark (Ekenisfeld), Faartoft (Fahrtoft), Grabølvad (Grabbelwatt), Guderød el. Gyderød (Güderott), Guderødmark el. Gyderødmark (Güderottfeld), Gårdvang (Gaarwang), Hegnholt eller Hegeholt (Hegeholz), Hyry eller Hyrød (Hürye), Højrød, Kalvtoft (Kaltoft), Ketelsby (også Ketilsby), Kisby, Kisbymark (Kiesbyfeld), Knobberdam (Knopperdamm), Lindå (Lindau) med Lindåhøj, Lindåmark (Lindaufeld), Lindånæs (Lindaunis) og Mølleskov (Mühlenholz), Renbjerg eller Rebjerg (Rehberg), Paverød (Pageroe), Tvegade (Twiestraße), Vadlyk (Wattlück), Ulvekule (Uhlekuhl), Vridam eller Vridom (Wrium) og Ågeby (Akeby). 

Den i kommunen beliggende Lindånæsbro forbinder halvøerne Angel og Svans. Ved Lindå Nor ved Slien er en større campingplads. Noret er adskilt fra Slien ved de to halvøer Store og Lille Næs.

Historie 
Borne er første gang nævnt i 1260 som Bornebul (≈Bornebøl, afledt af kvindenavn Borne og -bøl eller afledt af g.da. bor for en forhøjning). Der nævnes en borg (Borneborg) på Valdemar Atterdags tid 1357. Stednavnet Bikum er første gang dokumenteret 1757, den ældre skrivemåde er Bækkium.

I kommunen findes flere dysser fra bondestenalderen og en såkaldt gallerihollændermølle, opført i 1837. Det stråklædte godshus Dansk Lindå er fra 1415. Borne Kirke er opført i 1200-tallet. Præstegården er fra 1793. Den over for gården beliggens kolebygning er fra 1874. Pladsen foran kirken var Sliherreds centrale tingplads. 1557 blev her 10 hekse brændt

I 1974 blev nabokommunerne Ketelsby og Lindå indlemmet, i marts 2013 fulgte Egenæs og Kisby. Fra Bornæs gik der tidligere en færge over Slien til Siseby. Der består måske et etymologisk forbindelse til landsbyen Borntved (≈Bornes skov) på Sliens modsatte bred.

Kommunevåben 
Kommunevåben viser i de slesvigske farver blå og gul symboler på landbruget (aks), fiskeriet (Sli-snæbel) og den forhenværende egeskov (egebladet). Det centrale vognhjul står for kommunens fem landsbyer Borne, Egenæs, Ketelsby, Kisby og Lindå. Bølgerne henviser til en vandkilde ved Borne tingplads.

Kendte 
 Frederik Valentiner (1756-1813), dansk astronom
 Christopher Bluhme (29. august 1708 - 23. april 1782), dansk hofpræst

Eksterne henvisninger 

 Kommunens hjemmeside

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Boren

Navnet Boren kan henvise til flere steder;
 Boren er en landsby og kommune i den tyske delstat Slesvig-Holsten;, på dansk hedder den Borne .
 Boren (Östergötland) er en sø i Motala kommun i det svenske län Östergötlands län.
 Bořeň (tysk Borschen) er et 539 m højt bjerg syd for Bílina (Bilin) i Böhmiske Mittelgebirge i det nordlige Tjekkiet.
Ekko (tidsskrift)

Ekko var en efterfølger til Kritisk Revy. Man forsøgte en kort overgang med et andet blad som talerør for kulturradikalismen. Gutenberghus stod for forsøget, men bladet eksisterede kun i kort tid. Det første nummer udkom i oktober 1929, fra nr. 4 sammenlagdes bladet med Vore Damer, hvorefter mere damestof kom i bladet. Dette samarbejde varede kun til nr. 9, hvorefter bladet igen alene bar titlen Ekko. Efter nr. 13, som udkom 24. december 1929, gik bladet ind.

Blandt bladets skribenter var Hans Kirk, Poul Henningsen, Otto Gelsted, Mogens Lorentzen, Jens August Schade, Herluf Jensenius,  Anton Hansen, Hartvig Frisch, Johannes V. Jensen og Vilhelm Andersen.

Se også 
 Filmmagasinet Ekko

Kilde 
 De kulturradikale tidsskrifter , pkt. 3.2.4 Ekko, 1929

Tidsskrifter fra Danmark
Etableret i 1929
Ophørt i 1929
Kisby

Kisby () er en landsby beliggende omtrent 3 km sydøst for Sønder Brarup i det sydlige Angel i Sydslesvig. Administrativt hører landsbyen under Borne i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Borne Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Byen Kisby er første gang nævnt 1386. Stednavnet henføres til personnavnet Kisi. Den 1. marts 2013 blev Kisby kommune med Bækhus (Bekhaus), Bremsvad (Bremswatt), Kalvtoft (Kaltoft) og Kisbymark (Kiesbyfeld) indlemmet i nabokommunen Borne. Den forhenværende kommune rådede i 1987 over 210 indbyggere og et areal på 367 ha, deraf 8 ha skov.

I årene 1877 til 1942 fandtes der hollændermølle i landsbyen. Ved vejen til Gyderød er et dansk jagtsten fra 1800 med indskrift C 7. Landsbyen er landbrugspræget med flere landbrugsbedrifter. I Kalvtoft (Kaltoft) findes et kendt frugtmosteri (Steinmeier Süssmosterei).

Eksterne henvisninger 

 Mosteriet Steinmeier

Noter 

Byer i Angel
Byer i Kreis Slesvig-Flensborg
Michael Slebsager

Michael Lundbye Slebsager (født 5. november 1990 i Hillerød) er en dansk skuespiller. Han har blandt andet medvirket i filmen Bertram & Co. hvor han havde rollen som Anders.
Bertram & Co. er en dansk film fra 2002, baseret på romanen af Bjarne Reuter og instrueret af Hans Kristensen.

Michael er også en dansk Tegnefilmsdubber. Han lægger stemme til mange tegnefilm samt tv-serier. I fx den amerikanske serie Hannah Montana lægger han stemme til Oliver. I den australske serie H2O (tv-serie) lægger han stemme til havfruernes ven Lewis. Af tegnefilm kan der nævnes Timmy i De Fantastiske Fehoveder, Palle i Palle Gris og mange flere.

Eksterne henvisninger 
 

Skuespillere fra Danmark
Tegnefilmsdubbere fra Danmark
Personer fra Hillerød
Løjt (Sydslesvig)

Løjt () er en landsby og kommune beliggende halvvejs mellem Slesvig by og Kappel ved Løjt Å i det sydlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sønder Brarup kommunefælleskab (Amt Süderbrarup). Løjt er sogneby i Løjt Sogn. Sognet lå i Slis Herred (Gottorp Amt, Sønderjylland), da Slesvig var dansk indtil 1864.

Geografi 
Kommunen omfatter ved siden af selve lndsbyen Løjt de følgende landsbyer og bebyggelser:
 Løjtmark (Loitfeld)
 Løjtgaard (Loithof)
 Løjt Mose (Loitmoor)
 Løjt Østerskov (Loitosterholz)
 Løjt Musskov (Muschau)
 Magdalenero
 Nordskov (Nordschau)
 Svanehøj (Schwonhöh)
 Svinholt (Schwienholt)
 en del af Bredbølskov (Brebelholz)

Omegnen er overvejende landbrugspræget. Løjt Å (Loiter Au) løber midt gennem byen. Øst for landsbyen ligger skovområdet Østerskov.

Historie 
Løjt er første gang nævnt 1352. Stednavnet er afledt af oldnordisk laukr für løg, af olddansk løgh for vaskevand eller af *lyktæ for en indhegning. Musskov er sammensat af mus og skov og blev på tysk til Muschau.

Løjts nabokommuner er Tved, Stenfelt, Bøl og Sønder Brarup (Bredbøl).

Løjts romanske markstenkirke er fra 1100-tallet.

Billeder

Kendte 
 Andreas Andresen (1828–1871), tysksindet kunsthistoriker

Eksterne henvisninger

Noter 

Byer i Angel
Byer i Kreis Slesvig-Flensborg
Edward B. Lewis

Edward B. Lewis (født 20. maj 1918, død 21. juli 2004) var en amerikansk genetiker. Han modtog i 1995 Nobelprisen i fysiologi eller medicin.

Genetikere
Nobelprismodtagere i medicin
Biologer fra USA
Nobelprismodtagere fra USA